LIITE I

Veroasioissa yhteistyöhaluttomia lainkäyttöalueita koskeva EU:n luettelo

1. Amerikan Samoa

Amerikan Samoa ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, eikä se ole sitoutunut noudattamaan BEPS-vähimmäisstandardeja eikä puuttumaan näihin seikkoihin.

2. Aruba

Aruba ei ole vielä muuttanut yhtä haitallista etuuksiin oikeuttavaa verojärjestelmää eikä poistanut sitä.

3. Barbados

Barbados on korvannut haitallisen etuuksiin oikeuttavan verojärjestelmän vaikutuksiltaan vastaavalla toimenpiteellä eikä sitoutunut muuttamaan sitä tai poistamaan sitä vuoden 2019 loppuun mennessä.

4. Belize

Belize ei ole vielä muuttanut yhtä haitallista etuuksiin oikeuttavaa verojärjestelmää eikä poistanut sitä.

Belizen sitoumusta muuttaa äskettäin todettua etuuksiin oikeuttavaa verojärjestelmäänsä tai poistaa se vuoden 2019 loppuun mennessä valvotaan.

5. Bermuda

Bermuda helpottaa veroparatiisirakenteita tai -järjestelyjä, joiden tarkoituksena on saada todellista taloudellista toimintaa vastaamatonta voittoa, eikä ole vielä ratkaissut tätä kysymystä.

Bermudan sitoumusta puuttua kollektiivisten investointirahastojen taloudelliseen sisältöön liittyviin huolenaiheisiin vuoden 2019 loppuun mennessä valvotaan.

6. Dominica

Dominica ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, eikä ole vielä ratkaissut näitä kysymyksiä.

7. Fidži

Fidži ei ole vielä muuttanut haitallisia etuuksiin oikeuttavia verojärjestelmiään eikä poistanut niitä.

Fidžin sitoumusta noudattaa kriteereitä 1.2, 1.3 ja 3.1 vuoden 2019 loppuun mennessä valvotaan edelleen.

8. Guam

Guam ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sitoutunut noudattamaan BEPS-vähimmäisstandardeja eikä sitoutunut puuttumaan näihin seikkoihin.

9. Marshallinsaaret

Marshallinsaaret helpottaa veroparatiisirakenteita tai -järjestelyjä, joiden tarkoituksena on saada todellista taloudellista toimintaa vastaamatonta voittoa, eikä ole vielä ratkaissut tätä kysymystä.

Marshallinsaarten sitoumusta noudattaa kriteeriä 1.2 valvotaan edelleen; maa odottaa maailmanlaajuisen foorumin täydentävää arviointia.

10. Oman

Oman ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, eikä ole vielä ratkaissut näitä kysymyksiä.

11. Samoa

Samoalla on haitallinen etuuksiin oikeuttava verojärjestelmä eikä se ole sitoutunut puuttumaan tähän seikkaan.

Tämän lisäksi Samoa oli sitoutunut noudattamaan kriteeriä 3.1 vuoden 2018 loppuun mennessä, mutta ei ole ratkaissut tätä kysymystä.

12. Trinidad ja Tobago

Trinidad ja Tobagolla on verotusta koskevaa avoimuutta ja tietojenvaihtoa käsittelevän maailmanlaajuisen foorumin antama ”ei kriteerien mukainen” -luokitus pyynnöstä tapahtuvan tietojenvaihdon osalta.

Trinidad ja Tobagon sitoumusta noudattaa kriteereitä 1.1, 1.2, 1.3 ja 2.1 vuoden 2019 loppuun mennessä valvotaan.

13. Yhdistyneet arabiemiraatit

Yhdistyneet arabiemiraatit tarjoaa veroparatiisirakenteita tai -järjestelyjä, joiden tarkoituksena on saada todellista taloudellista toimintaa vastaamatonta voittoa, eikä ole vielä ratkaissut tätä kysymystä.

14. Yhdysvaltain Neitsytsaaret

Yhdysvaltain Neitsytsaaret ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sillä on haitallisia etuuksiin oikeuttavia verojärjestelyjä, se ei sitoutunut noudattamaan BEPS-vähimmäisstandardeja eikä sitoutunut puuttumaan näihin seikkoihin.

15. Vanuatu

Vanuatu tarjoaa veroparatiisirakenteita tai -järjestelyjä, joiden tarkoituksena on saada todellista taloudellista toimintaa vastaamatonta voittoa, eikä ole vielä ratkaissut tätä kysymystä.